section_heading: Transformacija poslovanja u razdoblju 2018.-2022.
paragraph_text: Vlasnici su podržali sve predložene odluke te su one izglasane većinom od preko 77 posto prisutnih glasova. <ref> Naime, na dvije prethodne skupštine dioničara na kojima su bile predložene iste odluke za izglasavanje nije bilo potrebne većine jer sankcionirani dioničar SBK Art, nije mogao pristupiti glasovanju. Stoga je sukladno statutu održana treća po redu skupština s istim dnevnim redom na kojoj je za izglasavanje odluka bila potrebna 75 postotna podrška svih prisutnih dioničara. Dioničari s pravom glasa izglasali su niz odluka koje će na korist kompanije i svih nesankcioniranih dioničara olakšati donošenje odluka na budućim skupštinama, omogućiti daljnju konsolidaciju strukture i poslovanja Fortenova grupe te osigurati pravovremeno donošenje ključnih poslovnih odluka. Zahvaljujući odlukama Skupštine bit će moguće nove akvizicije i spajanja ili prodaja imovine do maksimalnog iznosa od 500 milijuna eura u 2023. godini, uz prethodnu odluku Upravnog odbora Fortenova grupe. Stvoreni su i preduvjeti za refinanciranje postojećeg duga Fortenova grupe i rješavanje raznih financijskih obveza, također uz prethodno odobrenje Upravnog odbora. Pored toga, dioničari su izglasali i produženje mandata članovima Upravnog odbora Fortenova grupe na šest godina te izabrali na sljedeći šestogodišnji period Fabrisa Peruška, Pavu Vujnovca, Damira Spudića, Maksima Poletaeva i Vsevoloda Rozanova te su i tim odlukama osigurali funkcioniranje Upravnog odbora u sljedećem razdoblju.